b'\n_START_ARTICLE_\nTheodotos av Bysants\n_START_PARAGRAPH_\nTheodotos av Bysants (ogs\xc3\xa5 kjent som Theodotos Garveren, siste halvdel av 2. \xc3\xa5rhundre), var en kristen teolog fra Bysants._NEWLINE_Han sluttet seg til monarkianismen, n\xc3\xa6rmere bestemt den s\xc3\xa5kalte \xc2\xabdynamiske monarkianismen\xc2\xbb eller \xc2\xabadopsjonismen\xc2\xbb, som hevdet at Jesus Kristus var f\xc3\xb8dt som et vanlig menneske, og at han ble adoptert av Gud ved d\xc3\xa5pen og f\xc3\xb8rst da fikk guddommelig kraft. _NEWLINE_Monarkianismen ble erkl\xc3\xa6rt som kjettersk av pave Viktor I, og Theodotos ble ekskommunisert av samme pave. Han fortsatte \xc3\xa5 drive en liten kirke i Byzants. Han fikk utnevnt en egen pave, Natalius. Natalius trakk seg etter kort tid, og etter \xc3\xa5 angivelig ha hatt visjoner hvor han ble fortalt at han skulle underkaste seg paven ba han om tilgivelse fra Zefyrinus og ble tatt inn i kirken igjen. Hva som skjedde med Theodotos i den forbindelse er uklart.'